hy en hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy tr hy hy hy hy hy hy hy hy hy hy hy hy hy hy en hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en hy en en sv fr de de fr fr fr sv en fr en ja fr de fr es nb fr de en en sv de de fr en fr it en en en
Փետրվարի 21, 2012Ապրիլի 22, 2016 Անի Գասպարյան
Այսօր աշխարհում նշում են Մայրենի լեզվի օրը: Այն` որպես միջազգային տոն, հռչակվել է 1999 թ. նոյեմբերին` ՅՈՒՆԵՍԿՕ-ի կողմից: Նպատակը լեզվական, մշակութային բազմազանությանն ու բազմալեզու մշակույթների զարգացմանն ու պահպանմանը նպաստելն է:
Իսկ ի՞նչ է փոխել այդ տոնը մայրենիի նկատմամբ մեր վերաբերմունքի ու դիրքորոշումների մեջ: Արդյո՞ք դա նպաստել է մայրենի լեզվի նկատմամբ հարգանքի ավելացմանը:
Փաստորեն, միջոցառման կազմակերպիչները նաև խտրականություն են դնում ռուսերեն գերազանց և ոչ գերազանց իմացող ուսանողների միջև` նրանց մի մասին բանավեճ-մրցույթին մասնակցելու հնարավորությունից զրկելով: Բայց միգուցե գերազանց ռուսերեն չիմացող շատ ու շատ ուսանողներ թեմայի վերաբերյալ իրենց գիտելիքներով առավել զինված են, քան գերազանց ռուսերեն իմացողները:
Խնդրի վերաբերյալ մտորումները քիչ թե շատ ցրեց ԵՊՀ միջազգային հարաբերությունների ֆակուլտետի դեկան, պատմական գիտությունների դոկտոր, պրոֆեսոր Գեղամ Պետրոսյանը: Վերջինս մեր զրույցից տեղեկացավ, որ Ուսանողական գիտական ընկերությունն իրենց ֆակուլտետի անունից նման միջոցառում է պատրաստվում անցկացնել և շնորհակալություն հայտնեց` խնդրի վերաբերյալ ահազանգելու (այդպես էլ նշեց) համար` նկատելով, որ հատկապես այն օրերին, երբ աշխարհում նշում են Մայրենիի օրը, ռուսերենով միջոցառում անցկացնելը ճիշտ չէ: «Չնայած, մեր ֆակուլտետի յուրահատկություններից մեկն էլ այն է, որ մենք երբեմն օտար լեզուներով միջոցառումներ անց ենք կացնում, բայց այս դեպքում` հատկապես, որ թեման էլ առանձնապես մեզ չի վերաբերում, միջոցառումը գոնե մեզ մոտ չի անցկացվի»,-ասաց նա:
Թող բնավ էլ տպավորություն չստեղծվի, որ մեր նպատակն այդ միջոցառման տապալումն է, ամենևին. խնդիրը մեր մտածողությանն է վերաբերում. ինչու՞ ենք մենք թերահավատորեն վերաբերվում մեր լեզվին, ստորադասում այն: Ինչու՞ չպետք է այդ միջոցառումն անցկացվի հայերենով, և ընդհանրապես, ինչո՞ւ պետք է հայ ուսանողը, «հայերեն»-ը մեծատառերով գրելու փոխարեն, «ռուսերեն» բառը մեծատառերով գրի: Դա արդեն մտածողություն է` վատ մտածողություն և որևէ կապ չունի օտար լեզուներին լավ տիրապետելու կարևորության ու ցանկության հետ:
Բայց ամենավատն այն է, որ այդ մտածողությունն արդեն պետական բնույթ է կրում: Չենք կարող չհիշել «Արմենիա» հեռուստաընկերությամբ հեռարձակվող «ЧTo? Гдe? Korдa?» հեռուստախաղը, որը նույնպես խրախուսվում է պետական մակարդակով և այդ մտածողության վառ ապացույցներից է: Եվ բոլորովին էլ պատահական չէր վերջերս մամուլում բարձրացված աղմուկը Հայոց ցեղասպանության թանգարան-ինստիտուտի տնօրեն Հայկ Դեմոյանի այն կարծիքի շուրջ, թե այդ խաղն ունի «լեզվամտածողության սպեցիֆիկա», «հարցերի մեծ մասը գնում է ռուսական իրականությունից և ռուսական լեզվամտածողությունից ելնելով», ուստի «դրանց մեխանիկական թարգմանությունը կկորցնի իր իմաստը»:«ЧTo? Гдe? Korдa?-ն KBH չի, էլի, KBH-ը կարելի է տարբեր ձևով կոնվերտացիա անել»,-ասել էր Դեմոյանը:
Փաստորեն, ըստ Դեմոյանի, հումոր անելիս` կարելի է հայերենն օգտագործել, բայց լուրջ, մտավոր ներուժ պահանջող խաղի դեպքում` հայերենն անզոր է դառնում…
Թող մեզ ների մեր լեզուն, որ այսքան ապերախտ ենք իր պարգևած այն հզոր գանձարանի հանդեպ, որի հարստությանը կարող են նախանձել աշխարհի ամենատարածված ու «ամենահեղինակավոր» լեզուները:
Քաղաքապետը չբարեհաճեց հանդիպել Մաշտոցի պուրակի պաշտպանների հետ
Աշակերտուհու հայրը թքել է ուսուցչուհու երեսին և հայհոյել նրան (տեսանյութ)
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Հոկտեմբերի 05, 2016 Անի Գասպարյան 0
«Եթե չլիներ 1996-ը, չէին լինի թե՛ հոկտեմբերի 27-ը, թե՛ մարտի 1-ը, թե՛ «Սասնա ծռերը». Վ. Մանուկյան
Հայաստանի նորանկախ պատմության ամենախայտառակ էջերից մեկը 1996 թվականի նախագահական ընտրություններն են, որոնք ճակատագրական ջրբաժան գծեցին Հայաստանի...
Հոկտեմբերի 05, 2016 Անի Գասպարյան 0
​«Փակուղի չկա». Վազգեն Մանուկյանի կոչը 1990-ին և այսօր
1988 թ. սկսվեց Ղարաբաղյան շարժումը: Նպատակը Ղարաբաղի վերամիավորումն էր Հայաստանին: Ձևավորվեց «Ղարաբաղ» կոմիտեն, շարժումը մեծ թափ...
5 Մեկնաբանություն “Մայրենիի միջազգային օրը և հայ ուսանողուհու «ռուսամետ հրավերը»” վերաբերյալ
Փետրվարի 22, 2012 at 12:27 ա.
Ճիշտ հարց է բարձրացված: Երբ դեռ ուսանող էի, այդ հանրահայտ խաղը մեր բուհում ռուսերեն էր գնում: Հաճախ ինձ կանչում էին, որ մասնակցեի, բայց սկզբունքորեն չէի գնում: Ասում էի` հայերեն կանեք, կգամ: Պնդում էին, թե ռուսական խաղ է, ուրեմն պիտի ռուսերեն լինի: Էն ժամանակ դեմն առնողներ չեղան (նաև ամոթ ինձ, որ ավելի լուրջ քայլերի չդիմեցի), հիմա էդ խաղը գրեթե նույն կազմով տեղափոխվեց հեռուստատեսություն:
Փետրվարի 23, 2012 at 4:16 ե.
Ես պատկառելի տարիքի կին եմ, կրթությանը շատ մոտ: Երրորդ կողմ հանդիսանալով`գնահատում եմ Ձեր հայրենասիրությունը, սակայն լրիվ նորմալ եմ համարում և խրախուսում օտար լեզուների իմացությունը: Եկեք, չմոռանանք, որ միջոցառումը տեղի է ունենալու ԵՊՀ միջազգային հարաբերությունների ֆակուլտետի և Հայ-ռուսական սլավոնական համալսարանի ուսանողների միջև: Եվ վերջապես, եթե մեր պետական լեզուն հայերենն է, դա չի նշանակում, որ այլ լեզուների կիրառումը ընդհանրապես պետք է բացառվի: Ուրախանալու փոխարեն, ուսանողների աշխատանքն եք քննադատում: Եկեք, չմոռանանք և պահպանենք մեր ազգային մշակույթը ու բաձր պահենք մեր ազգի պատիվը: Պետք չէ մայրենիի իմացությունը կապել այս ամենի հետ:
Փետրվարի 25, 2012 at 8:17 ե.
Հարգելի Վարդուհի, օտար լեզուների իմացությունը ոչ միայն կարևոր է, այլև պարտադիր, ԲԱՅՑ խնդիրն այն է, որ մենք մեր լեզուն ստորադասում ենք և դրանով` ստորադասում ենք ընդհանրապես ՀԱՅԿԱԿԱՆԸ: Ես ընդամենը ուզում եմ իմ հոդվածից մի պարբերություն մեջբերել, որպեսզի ավելի պարզ լինի իմ ասելիքս. “Թող բնավ էլ տպավորություն չստեղծվի, որ մեր նպատակն այդ միջոցառման տապալումն է, ամենևին. խնդիրը մեր մտածողությանն է վերաբերում. ինչու՞ ենք մենք թերահավատորեն վերաբերվում մեր լեզվին, ստորադասում այն: Ինչու՞ չպետք է այդ միջոցառումն անցկացվի հայերենով, և ընդհանրապես, ինչո՞ւ պետք է հայ ուսանողը, «հայերեն»-ը մեծատառերով գրելու փոխարեն, «ռուսերեն» բառը մեծատառերով գրի: Դա արդեն մտածողություն է` վատ մտածողություն և որևէ կապ չունի օտար լեզուներին լավ տիրապետելու կարևորության ու ցանկության հետ”:
Փետրվարի 25, 2012 at 8:23 ե.
Հարգելի Բյուրակն, եթե Ձեր նման ուսանողները գերակշռեին մեր բուհերում, Հայաստանի ապագան շատ ավելի հուսալի կլիներ, քան հիմա: Ի դեպ, վստահ եմ, որ Ձեր սկզբունքայնության հետ մեկտեղ Դուք նաև տիրապետում եք օտար լեզուների: Եթե կարելի է նշեք` ինչ օտար լեզուներ գիտեք և ինչ մակարդակի:
Փետրվարի 28, 2012 at 7:56 ե.
ԵՊՀ Միջազգային հարաբերությունների ֆակուլտետի ՈՒԳԸ-ի նախաձեռնությամբ Համաշխարհային քաղաքական հիմնախնդիրների շուրջ բանավիճում էին ԵՊՀ ու Ռուս-հայկական սլավոնական համալսարանի ուսանողները, և այն էլ ռուսերեն լեզվով։
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն